РЕПУБЛИКА СРБИЈА

НАРОДНА СКУПШТИНА

Одбор за образовање, науку,

технолошки развој и информатичко друштво

14 Број: 06-2/14/19

11. фебруар 2019. године

Б е о г р а д

ЗАПИСНИК

31. СЕДНИЦЕ ОДБОРА ЗА ОБРАЗОВАЊЕ, НАУКУ,

ТЕХНОЛОШКИ РАЗВОЈ И ИНФОРМАТИЧКО ДРУШТВО,

ОДРЖАНЕ 11. ФЕБРУАРА 2019. ГОДИНЕ

 Седница је почела у 9,15 часова.

 Седницом је председавао Љубиша Стојмировић, заменик председника Одбора.

 Седници су присуствовали чланови Одбора: Марко Атлагић, Предраг Јеленковић, заменик члана (Милена Бићанин), Владимир Орлић, Фатмир Хасани, Наташа Ст. Јовановић, Милан Кнежевић, заменик члана (Муамер Зукорлић) Ђорђе Косанић и Жарко Обрадовић.

 Седници нису присуствовали чланови Одбора: Марко Парезановић, Олена Папуга, Александра Јерков, Жарко Кораћ, Михајло Јокић, Милетић Михајловић и Александра Јерков нити њихови заменици.

 Седници су присуствовали из Министарства просвете, науке и технолошког развоја: Владимир Поповић, државни секретар и Саша Лазовић, помоћник министра.

 Након гласања усвојен је следећи:

Д н е в н и р е д

1. Разматрање Предлога закона о потврђивању Конвенције о оснивању Европске организације за нуклеaрна истраживања, који је поднела Влада (број 011-224/19 од 8. фебруара 2019. године);
2. Разматрање Предлога закона о потврђивању Протокола о привилегијама и имунитететима Европске организације за нуклеaрна истраживања, који је поднела Влада (број 011- 223/19 од 8. фебруара 2019. године).

Пре преласка на разматрање утврђеног дневног реда, усвојен је записник са 30.

 **Прва тачка дневног реда:**

 У вези са првом тачком дневног реда, Владимир Поповић, државни секретар у Министарству је истакао да је Европска организација за нуклеарна истраживања (ЦЕРН) основана 1953. године, заједничким улагањем 12 европских држава, међу којима и некадашње СФРЈ. Република Србија постала је придружени члан 2012. године, јер је испунила потребна три услова која су се тражила.

 С обзиром на то да није било дискутаната, стављен је Предлог закона на гласање.

 Након гласања, Одбор је усвојио следећи

И З В Е Ш Т А Ј

 Одбор је у складу са чл. 155. став 2. и 170. Пословника Народне скупштине одлучио након гласања, да предложи Народној скупштини **да прихвати** Предлог закона о потврђивању Конвенције о оснивању Европске организације за нуклеарна истраживања.

 За известиоца Одбора на седници Народне скупштине одређен је проф. др Љубиша Стојмировић, заменик председника Одбора.

 **Друга тачка дневног реда:**

 У вези са другом тачком дневног реда није било дискутаната те је Предлог закона стављен на гласање.

 Након гласања, Одбор је усвојио следећи:

И З В Е Ш Т А Ј

 Одбор је у складу са чл. 155. став 2. и 170. Пословника Народне скупштине одлучио након гласања, да предложи Народној скупштини **да прихвати** Предлог закона о потврђивању Протокола о привилегијама и имунитетима Европске организације за нуклеарна истраживања.

 За известиоца Одбора на седници Народне скупштине одређен је Љубиша Стојмировић, заменик председника Одбора.

 Седница је завршена у 9,30 часова.

 СЕКРЕТАР ЗАМЕНИК ПРЕДСЕДНИКА

 Драгомир Петковић Љубиша Стојмировић